Syed Zainol Anwar Syed Putra Jamalullail

Yang Amat Mulia Tan Sri Dato' Seri Syed Zainol Anwar Ibni Almarhum Tuanku Syed Putra Jamalullail atau lebih dikenali sebagai Syed Anwar Jamalullail (lahir 1952) adalah seorang ahli perniagaan dan ahli Kerabat Diraja Perlis. Beliau merupakan adinda kepada DYMM Raja Perlis yang ke-8, Tuanku Syed Sirajuddin Jamalullail.

Kehidupan awal dan pendidikan 
Syed Zainol Anwar diputerakan pada tahun 1952. Beliau merupakan anakanda kepada Raja Perlis yang ke-7 Tuanku Syed Putra Jamalullail dan Tengku Budriah.

Beliau memiliki Ijazah Sarjana Muda Sastera dalam bidang Perakaunan dari Universiti Macquarie, Sydney, Australia, setelah berkelayakan pada tahun 1974. Beliau juga merupakan seorang Akauntan Bertauliah, Akauntan Bertauliah (Australia) dan ahli Institut Akauntan Malaysia.

Kerjaya  
Syed Zainol Anwar memulakan kerjayanya bersama Malaysian Airlines System Berhad pada tahun 1975 sebagai seorang Akauntan Kewangan sebelum berpindah untuk memegang jawatan kanan eksekutif dalam pelbagai syarikat. Jawatan terakhirnya adalah sebagai Pengarah Urusan Kumpulan Amanah Capital Partners Berhad.

Beliau sebelum ini merupakan Pengerusi Lembaga Tabung Haji Investment Panel, Cahaya Mata Sarawak Berhad, Malaysian Airport Holdings Berhad, Media Prima Berhad, Malaysian Resources Corporation Berhad, DRB-Hicom Berhad, Malakoff Corporation Berhad, EON Bank Berhad, Uni Asia Life Assurance Berhad, Uni Asia General Insurance Berhad, Radicare (M) Sdn Bhd dan Realmild (M) Sdn Bhd. Beliau juga sebelum ini merupakan Pengarah Bebas Maxis Communications Berhad, Bangkok Bank Berhad, dan Urusan Kempulan Amanah Capital Partners Berhad.

Pada ketika ini, beliau merupakan Pengerusi SP Setia Berhad, Nestle (Malaysia) Berhad, Kenanga Investment Bank Berhad dan Lembaga Zakat Selangor. Beliau juga merupakan Canselor Universiti SEGI.

Kehidupan peribadi 
Pada 7 April 1979, Syed Zainol Anwar telah berkahwin dengan Tengku Puteri Nor Zehan iaitu anakanda bongsu kepada Sultan Selangor, Almarhum Sultan Salahuddin Abdul Aziz Shah dan Almarhumah Tengku Ampuan Rahimah.

Mereka dikurniakan 2 orang putera dan seorang puteri: Syed Haizam Hishamuddin Putra Jamallulail, Syed Jufri Dhiauddin Putra Jamallulail dan Shar­i­fah El­iza Cor­nelia Putri Jamallulail.

Anugerah 
Beliau telah dianugerahkan:

Anugerah Perlis
  :
 Darjah Setia Tuanku Syed Putra Jamalullail (SSPJ) membawa gelaran Dato' Seri Diraja (1999)
  Darjah Seri Paduka Mahkota Perlis (SPMP) membawa gelaran Dato' Seri (1995)

Anugerah Malaysia
  :
  Panglima Setia Mahkota Darjah Yang Mulia Setia Mahkota Malaysia (PSM) membawa gelaran Tan Sri (2006)
  :
  Darjah Kerabat Selangor Yang Amat Dihormati Pangkat Kedua (DK II) (2015)
  Dato’ Sri Setia Sultan Sharafuddin Idris Shah (SSIS) membawa gelaran Dato’ Setia (2003)

Rujukan

Pautan luar 

Kelahiran 1952
Orang hidup
Orang Malaysia berketurunan Melayu
Kerabat diraja Perlis
Muslim Malaysia
Orang Malaysia berketurunan Arab
Usahawan Malaysia
Penerima Panglima Setia Mahkota